Na temelju članka 30. Statuta Općine Vladislavci („Službeni glasnik“ Općine Vladislavci br. 3/13 i 3/17) Općinsko vijeće Općine Vladislavci na svojoj 5. sjednici održanoj 20. prosinca 2017. godine donijelo je

**P R O G R A M**

**poticanja uređenja naselja i demografske obnove na području Općine Vladislavci**

**za razdoblje od 2017. do 2022. godine.**

**I. OPĆE ODREDBE**

**Članak 1.**

Programom mjera poticanja uređenja naselja i demografske obnove na području Vladislavci za razdoblje od 2017. do 2022. godine, (u daljnjem tekstu: Program) utvrđuje se cilj Programa, vrsta potpora, uvjeti za dodjelu potpora, korisnici i nositelji za provedbu mjera, te sredstva za realizaciju mjera.

**Članak 2.**

Cilj ovog Programa je:

* smanjenje trenda iseljavanja stanovništva s područja Općine, osobito mladih,
* poticanje doseljavanja stanovništva, osobito mladih,
* uređenje stambenih objekata
* naseljavanje napuštenih objekata
* uređenje vizura ulica
* poticanje demografske obnove, i dr.

**Članak 3.**

Značenje pojmova u ovom Programu:

* osoba – misli se na fizičku osobu, ako u tekstu nije drugačije navedeno:
* objekt – misli se na stambeni objekt na području Općine Vladislavci, ako u tekstu nije drugačije navedeno;

Izrazi koji se u ovom Programu koriste za osobe u muškom rodu su neutralni i odnose se na muške i na ženske osobe.

**Članak 4.**

Korisnici mjera ovog Programa su fizičke osobe - državljani Republike Hrvatske, s prebivalištem i boravištem na području Općine Vladislavci, kao i strani državljani i osobe bez državljanstva koje su stalno nastanjene na području Vladislavci, te fizičke osobe koje imaju namjeru stalnog nastanjenja na području Općine Vladislavci

**II. POTICAJNE MJERE**

**Članak 5.**

Općina Vladislavci će u razdoblju 2017.- 2022.godine dodjeljivati potpore za slijedeća programska područja:

1. POTICANJE UREĐENJA NASELJA
2. POTICANJE DEMOGRAFSKE OBNOVE
3. **POTICANJE UREĐENJA NASELJA**

**Članak 6.**

Poticanje uređenja naselja provodit će se kroz slijedeće mjere:

**MJERA 1.: ENERGETSKA UČINKOVITOST I ENERGETSKA OBNOVA OBITELJSKIH KUĆA**

**Prihvatljivi korisnici:**

Osobe, koje na objektu u svom vlasništvu u kojem i stanuju provode mjere energetske učinkovitosti sufinanciranom od strane Fonda za zaštitu okoliša i energetsku učinkovitost.

**Prihvatljivi troškovi:**

Pod mjerama energetske učinkovitosti koje se sufinanciraju ovim Programom smatraju se opravdanim troškovima:

* zamjena postojeće ugradnjom nove vanjske stolarije
* povećanje toplinske zaštite ovojnice obiteljske kuće
* povećanje energetske učinkovitosti sustava grijanja ugradnjom plinskih kondenzacijskih kotlova
* povećanje energetske učinkovitosti sustava prozračivanja ugradnjom uređaja za povrat topline
* i dr. opravdani troškovi koji se sufinanciranju od strane Fonda

**Iznos potpore:**

Općina će sufinancirati energetsku učinkovitost i energetsku obnovu obiteljskih kuća u iznosu 5 % priznatih troškova Fonda, a maksimalno do 5.000,00 kuna.

**Način provedbe:**

Za provedbu mjere Općinski načelnik donijet će Pravilnik o uvjetima, načinu i postupku ostvarivanja prava na potporu za provedbu mjera energetske učinkovitosti, Pravilnikom se utvrđuju rokovi i postupak podnošenja zahtjeva za dodjelu potpore, dokumentacija koju je nužno priložiti uz prijavu te ostali bitni elementi.

Za provedbu mjere raspisat će se javni poziv, koji se objavljuje na oglasnoj ploči i web stranici Općine

Javni poziv raspisuje Općinski načelnik.

Prijava na javni poziv podnosi se Jedinstvenom upravnom odjelu Općine Vladislavci u pisanom obliku na obrascu prijave kojeg izrađuje Općina.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Odluku o dodjeli sredstava donosi Općinski načelnik.

**MJERA 2.: UKLANJANJE STARIH OBJEKATA**

**Prihvatljivi korisnici:**

Osobe koje uklanjaju stare ruševne objekte (stambeni ili pomoćni) u svom vlasništvu.

**Prihvatljivi troškovi:**

Prihvatljivi troškovi odnose se na troškove proizašle iz uklanjanja objekta (stambenog ili pomoćnog) koji čini zasebnu cjelinu, ne na djelomično uklanjanje objekta (npr. jedan zid i sl.), a podrazumijevaju se slijedeći troškovi:

* troškovi rada stroja na uklanjanju objekta
* troškovi rada stroja na odvozu ostataka rušenja do za to predviđene deponije
* troškovi najma spremnika – kontejnera za odvoz otpada

**Iznos potpore:**

Općina će sufinancirati uklanjanje starih objekta u iznosu 800,00 kn i osoba može ostvariti sufinanciranje samo za jedno uklanjanje na katastarskoj čestici u programskom razdoblju.

**Način provedbe:**

Za provedbu mjere Općinski načelnik donijet će Pravilnik o uvjetima, načinu i postupku ostvarivanja prava na potporu za uklanjanje starih objekata, Pravilnikom se utvrđuju rokovi i postupak podnošenja zahtjeva za dodjelu potpore, dokumentacija koju je nužno priložiti uz prijavu te ostali bitni elementi.

Za provedbu mjere raspisat će se javni poziv, koji se objavljuje na oglasnoj ploči i web stranici Općine

Javni poziv raspisuje Općinski načelnik.

Prijava na javni poziv podnosi se Jedinstvenom upravnom odjelu Općine Vladislavci u pisanom obliku na obrascu prijave kojeg izrađuje Općina.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Odluku o dodjeli sredstava donosi Općinski načelnik.

**MJERA 3.: IZGRADNJA NOVIH STAMBENIH OBJEKATA I KUPOVINA STAMBENIH OBJEKATA NA PODRUČJU OPĆINE VLADISLAVCI**

**Prihvatljivi korisnici:**

Osobe koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja.

**Prihvatljivi troškovi:**

* trošak izgradnje objekta;
* geodetski troškovi;
* troškovi projektiranja;
* troškovi uporabne dozvole,
* trošak kupnje objekta.

**Iznos potpore:**

Općina će sufinancirati gradnju novih stambenih objekata u iznosu do 15.000,00 kuna po objektu, i u iznosu od 15.000,00 kuna za kupnju objekta, pod uvjetom da vlasnik objekta nakon uređenja u roku od jedne godine počne stanovati u uređenom objektu, i da objekt ne proda najmanje 15 godina računajući od godine u kojoj je ostvario potporu.

**Način provedbe:**

Za provedbu mjere Općinski načelnik donijet će Pravilnik o uvjetima, načinu i postupku ostvarivanja prava na potporu za izgradnju novih stambenih objekata i kupovinu stambenih objekata na području Općine Vladislavci, Pravilnikom se utvrđuju rokovi i postupak podnošenja zahtjeva za dodjelu potpore, dokumentacija koju je nužno priložiti uz prijavu te ostali bitni elementi.

Za provedbu mjere raspisat će se javni poziv, koji se objavljuje na oglasnoj ploči i web stranici Općine

Javni poziv raspisuje Općinski načelnik.

Prijava na javni poziv podnosi se Jedinstvenom upravnom odjelu Vladislavci u pisanom obliku na obrascu prijave kojeg izrađuje Općina.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Odluku o dodjeli sredstava donosi Općinski načelnik.

**MJERA 4.: DODJELA NOVČANE NAGRADE ZA NAJUREĐENIJU OKUĆNICU**

**Prihvatljivi korisnici:**

Vlasnici i korisnici obiteljskih kuća i stanova na području Općine Vladislavci.

**Iznos nagrade**

1. mjesto – nagrada u iznosu od 1.500,00 kuna
2. mjesto – nagrada u iznosu od 1.000,00 kuna
3. mjesto – nagrada u iznosu od 500,00 kuna

**Način provedbe:**

Za provedbu mjere raspisat će se javni poziv.

Poziv raspisuje općinski načelnik.

Javnim pozivom utvrđuju se rokovi i postupak podnošenja prijave.

Javni poziv objavljuje se na oglasnoj ploči i web stranici Općine.

Izbor najuređenije okućnice obavlja Povjerenstvo koje imenuje općinski načelnik.

Prijava na javni poziv podnosi se Jedinstvenom upravnom odjelu Općine Vladislavci u pisanom obliku na obrascu prijave kojeg izrađuje Općina.

Odluku o isplati sredstava donosi Općinski načelnik, na prijedlog Povjerenstva.

**MJERA 5.: UREĐENJE PROČELJA**

**Prihvatljivi korisnici:**

Osobe koje uređuju pročelja stambenih objekata u svom vlasništvu.

**Prihvatljivi troškovi:**

* obvezno bojanje fasade pročelja,
* zamjena stolarije,
* zamjena limarije i dr.

**Iznos potpore:**

Pomoć za uređenje pročelja iznosi 500,00 kn, a može se ostvariti samo za jedno uređenje pročelja na katastarskoj čestici.

Sredstva se ne mogu odobravati retroaktivno.

**Način provedbe:**

Za provedbu mjere Općinski načelnik donijet će Pravilnik o uvjetima, načinu i postupku ostvarivanja prava dodjelu potpore za uređenje pročelja stambenih objekata, Pravilnikom se utvrđuju rokovi i postupak podnošenja zahtjeva za dodjelu potpore, dokumentacija koju je nužno priložiti uz prijavu te ostali bitni elementi.

Za provedbu mjere raspisat će se javni poziv, koji se objavljuje na oglasnoj ploči i web stranici Općine

Javni poziv raspisuje Općinski načelnik.

Prijava na javni poziv podnosi se Jedinstvenom upravnom odjelu Općine Vladislavci u pisanom obliku na obrascu prijave kojeg izrađuje Općina.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Odluku o dodjeli sredstava donosi Općinski načelnik.

**MJERA 6: SUFINANCIRANJE PRIKLJUČENJA NA VODOOPSKRBNU MREŽU**

**Prihvatljivi korisnici:**

Osobe koje priključuju stambeni objekt na vodovodnu mrežu sukladno važećim propisima vodnoga gospodarstva i općim aktima Općine Vladislavci o priključenju na sustav javnog vodovoda.

**Prihvatljivi troškovi:**

* trošak priključka (rad i potreban materijal i sl.) izvršen od strane distributera
* trošak tuneliranja ispod javne površine (ceste) izvršen od strane distributera

**Iznos potpore:**

Pomoć za priključenje dodjeljuje se u iznosu 1.000,00 kuna po priključku, a za tuneliranje u iznosu od 500,00 kuna.

**Način provedbe:**

Sufinanciranje će se vršiti na način da će distributer nakon sklopljenog ugovora s korisnikom usluge (fizičkom osobom) o priključenju na javni vodovod dostavi jedan primjerak ugovora, kao i račun za sufinancirani iznos Općini, na temelju kojeg će Općina sufinancirati priključenje na vodoopskrbnu mrežu, a korisnicima će za isti iznos biti smanjen račun.

1. **POTICANJE DEMOGRAFSKE OBNOVE**

**Članak 7.**

Poticanje demografske obnove provodit će se kroz slijedeće mjere:

**MJERA 7.: POMOĆ NOVOROĐENOM DJETETU**

**Prihvatljivi korisnici:**

Pomoć roditeljima novorođenog djeteta ostvaruje roditelj - podnositelj - državljanin Republike Hrvatske, s prebivalištem i boravištem na području Općine Vladislavci, kao i strani državljani i osobe bez državljanstva koje su stalno nastanjene na području Općine Vladislavci, uz uvjet da i dijete ima prebivalište i boravište na području Općine Vladislavci.

**Iznos potpore:**

Pomoć se odobrava u jednokratnom iznosu i to:

* za prvo dijete u obitelji 2.000,00 kuna;
* za drugo i svako naredno dijete u obitelji 3.000,00 kn;

**Način provedbe:**

Pomoć se odobrava temeljem odredbi Odluke o ostvarivanju prava na novčanu pomoć roditeljima za novorođeno dijete s područja Općine Vladislavci („Službeni glasnik“ Općine Vladislavci broj 01/17)

**MJERA 8.: STIPENDIRANJE STUDENATA**

**Prihvatljivi korisnici:**

Stipendija se dodjeljuje i studentima 1,2 ,3, 4 i 5 godine studija.

**Iznos potpore:**

Stipendija se dodjeljuje u mjesečnom iznosu od 500,00 kuna po studentu.

**Način provedbe:**

Stipendija se dodjeljuje temeljem odredbi Pravilnika o dodjeli studentskih stipendija Općine Vladislavci («Službeni glasnik» Općine Vladislavci broj 1/17). Općinski načelnik kod raspisivanja natječaja svake godine donosi odluku o broju stipendija koje se dodjeljuju.

**MJERA 9.: NAGRAĐIVANJE NAJBOLJIH UČENIKA OSNOVNIH ŠKOLA**

**Prihvatljivi korisnici:**

Učenici 1. do 8. razreda osnovne škole „Mate Lovrak“ u Vladislavcima.

**Iznos potpore:**

Nagrađuje se 5 najboljih učenika na prijedlog osnovne škole „Mate Lovrak“ Vladislavci.

**Način provedbe:**

Iznos nagrade je do maksimalno 3.000,00 kuna po učeniku.

O vrsti nagrade (tehnička oprema, putovanje i sl.) odlučuje općinski načelnik.

**MJERA 10.: PRIJEVOZ SREDNJOŠKOLSKIH UČENIKA I STUDENATA**

**Prihvatljivi korisnici:**

Sufinanciranje prijevoza ostvaruju učenici srednjih škola i studenti s područja Općine Vladislavci.

**Prihvatljivi troškovi:**

Trošak prijevoza autobusom.

**Iznos potpore:**

Za učenike srednjih škola potpora se dodjeljuje u iznosu razlike cijene prijevoza koji se sufinancira iz državnog proračuna i županijskog proračuna, s udjelom do 15% cijene karte za prijevoz iz mjesta prebivališta do mjesta školovanja.

Za studente potpora se dodjeljuje u visini od 50 % cijene studentske mjesečne karte, za prijevoz iz mjesta prebivališta do mjesta školovanja.

Za učenike i studente za gradski prijevoz u Osijeku potpora se dodjeljuje u 100 % iznosu cijene mjesečne karte.

Maksimalni iznos mjesečnog sufinanciranje prijevoza učenika srednjih škola i studenata s područja Općine Vladislavci je 10.000,00 kuna s troškovima PDV-a.

Općinski načelnik može smanjiti udjele sufinanciranja Općine Vladislavci u slučaju da predviđeni udjeli sufinanciranja Općine Vladislavci prelaze maksimalni iznos od 10.000,00 kuna s troškovima PDV-a mjesečno.

**Način provedbe:**

Sufinanciranje se provodi na način da se sredstva isplaćuju direktno prijevozniku, temeljem zaključenog ugovora.

Općinski načelnik na početku školske godine donosi odluku o sufinanciranju uzimajući u obzir iznose i udjele sufinanciranja od strane državnog i županijskog proračuna.

**MJERA 11.: SUFINANCIRANJE ŠKOLSKIH UDŽBENIKA**

**Prihvatljivi korisnici:**

Pravo na sufinanciranje ostvaruju učenici osnovnih škola na području Općine Vladislavci, polaznici 1. do 8. razreda.

**Iznos potpore:**

Potpora za sufinanciranje školskih udžbenika procjenjuje se u iznosu od 126.000,00 kuna

**Način provedbe:**

Iznos potpore dodjeljuje se osnovnim školama, koje su u obvezi provesti postupak jednostavne nabave za nabavu školskih udžbenika, nakon dovršenog postupka jednostavne nabave općina i osnovne škole zaključuju ugovor o sufinanciranju školskih udžbenika.

Ugovor za osnovnim školama zaključuje Općinski načelnik.

**MJERA 12.: SUFINANCIRANJE ŠKOLSKE PREHRANE**

**Prihvatljivi korisnici:**

Pravo na sufinanciranje troškova prehrane ostvaruju učenici Osnovne škole Mate Lovraka Vladislavci, sva djece predškolske dobi polaznici dječjeg vrtića Vladislavci i učenici s područja Općine Vladislavci koji su polaznici Prosvjetno-kulturnog centra Mađara u RH.

**Iznos potpore:**

Potpora za sufinanciranje školske prehrane iznosi maksimalno do 4,00 kune po nastavnom danu za svakog pojedinog učenika.

**Način provedbe:**

Iznos potpore dodjeljuje se osnovnim školama, dječjem vrtiću i Prosvjetno kulturnom centru Mađara u RH.

Ugovor za osnovnim školama zaključuje Općinski načelnik.

**MJERA 13.: SUFINANCIRANJE PROGRAMA PREDŠKOLSKOG ODGOJA I VRTIĆA**

**Prihvatljivi korisnici:**

Pravo na sufinanciranje troškova programa predškolskog odgoja u dječjem vrtiću u Vladislavcima u kojem se provodi „program obvezne predškole“ i pravo na sufinanciranje troškova predškolskog odgoja u predškolskim ustanovama izvan područja Općine Vladislavci ostvaruju roditelji odnosno skrbnici (korisnici usluga jaslica i dječjih vrtića), hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava iz ove Odluke.

**Iznos potpore:**

Potpora za sufinanciranje programa Predškolskog odgoja utvrđuje se:

* u dječjem vrtiću u Vladislavcima u kojem se provodi „program obvezne predškole“ u visini od 100 % od ukupnog mjesečnog troška,
* program predškolskog odgoja u dječjim vrtićima i jaslicama izvan područja Općine u visini od 70 % od ukupnog mjesečnog troška jaslica/dječjeg vrtića mjesečno, a ostatak do pune ekonomske cijene cjelodnevnog boravka snosit će roditelji korisnici usluga jaslica i dječjih vrtića.

**Način provedbe:**

Potpora se dodjeljuje prema odredbama Odluke o sufinanciranju troškova boravka djece s područja

Općine Vladislavci u jaslicama i dječjim vrtićima („Službeni glasnik“ Općine Vladislavci br. 5/17)

Ugovor predškolskim ustanovama zaključuje Općinski načelnik.

**MJERA 14.: SUFINANCIRANJE RADA ZDRAVSTVENIH USTANOVA**

**Prihvatljivi korisnici:**

Pravo na sufinanciranje troškova rada zdravstvenih ustanova, a u cilju bolje dostupnosti zdravstvenih usluga mještanima Općine Vladislavci, ostvaruje :

* Dom zdravlja Osijek za ambulantu obiteljske medicine, ordinaciju stomatološke medicine i ljekarne u Vladislavcima

**Iznos potpore:**

Potpora za sufinanciranje rada zdravstvenih ustanova obuhvaća režijske troškove zgrade u kojoj se obavlja zdravstvena djelatnost u Vladislavcima (grijanje, voda, električna energija i dr.) u 100 % iznosu mjesečnog troška.

**Način provedbe:**

Ugovor o sufinanciranju rada zdravstvenih ustanova zaključuje Općinski načelnik.

**MJERA 15.: NABAVKA ŠKOLSKOG PRIBORA ZA UČENIKE PRVOG RAZREDA OSNOVNE ŠKOLE**

**Prihvatljivi korisnici:**

Pravo na školski pribor (bilježnice, olovke, pernice i sl.) ostvaruju učenici prvog razreda osnovne škole „Mate Lovrak“ Vladislavci

**Iznos potpore:**

Potpora za nabavku školskog pribora za učenike prvog razreda osnovne škole obuhvaća nabavku osnovnog školskog pribora kao što su bilježnice, olovke, pernice i ostali školski pribor.

**Način provedbe:**

Općina Vladislavci provodi postupak jednostavne nabave za kupnju školskog pribora te se školski pribor daruje učenicima prvog razreda osnovne škole „Mate Lovrak“

**MJERA 16.: NABAVKA ŠKOLSKOG PRIBORA ZA POLAZNIKE „PREDŠKOLE“ U DJEČJEM VRTIĆU U VLADISLAVCIMA**

**Prihvatljivi korisnici:**

Pravo na školski pribor (bilježnice, olovke, pernice i sl.) ostvaruju polaznici obveznog programa predškole u Dječjem vrtiću u Vladislavcima.

**Iznos potpore:**

Potpora za nabavku školskog pribora za polaznike obveznog programa predškole obuhvaća nabavku osnovnog školskog pribora kao što su bilježnice, olovke, pernice i ostali potrebni pribor.

**Način provedbe:**

Općina Vladislavci provodi postupak jednostavne nabave za kupnju školskog pribora te se školski pribor daruje polaznicima obveznog programa predškole u Dječjem vrtiću u Vladislavcima.

**MJERA 17.: NABAVKA POKLON PAKETA ZA BLAGDANE**

**Prihvatljivi korisnici:**

Pravo na poklon pakete ostvaruju sva djeca s područja Općine Vladislavci, dobi do 15 godina.

**Iznos potpore:**

Potpora za nabavku poklon paketa za blagdane obuhvaća nabavku prigodnih poklon paketa za blagdane, u iznosu koji svojom odlukom utvrdi općinski načelnik.

**Način provedbe:**

Općina Vladislavci provodi postupak jednostavne nabave za kupnju poklon paketa za blagdane te se poklon pakete daruju djeci s područja Općine Vladislavci.

**III. ZAJEDNIČKE ODREDBE**

**Članak 7.**

Za dodjelu potpora po ovom Programu Općinsko vijeće donosi Godišnji plan provedbe Programa poticanja uređenja naselja i demografske obnove na području Općine Vladislavci

za razdoblje od 2017. do 2022. godine.

Sredstva za dodjelu potpora po ovom Programu osiguravaju se u Proračunu Općine Vladislavci za svaku godinu programskog razdoblja.

**Članak 8.**

Zadužuje se Jedinstveni upravni odjel za provođenje ove Odluke u dijelu prikupljanja i obrade zahtjeva.

**Članak 9.**

Pravo na potporu ne može ostvariti fizička osoba za koju JUO u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja.

Podnositelj zahtjeva nema pravo na potporu ukoliko je za istu namjenu primio potporu iz drugih izvora, izuzev korisnika iz Mjere 1. Energetska učinkovitost i energetska obnova obiteljskih kuća i korisnika Mjere 3. Izgradnja novih stambenih objekata i kupovina stambenih objekata na području Općine Vladislavci.

Korisnik potpore dužan je omogućiti davatelju potpore kontrolu namjenskog utroška dobivene potpore.

**Članak 10.**

Ukoliko se utvrdi da je podnositelj ostvario potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, ili da potporu nije namjenski utrošio, dobivena sredstva mora vratiti u Proračun Općine Vladislavci.

**Članak 11.**

Sukladno Zakonu o pravu na pristup informacijama („Narodne novine“ broj 25/13. i 85/15.), Općina Vladislavci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je osoba podnošenjem Zahtjeva za potporu koji sadrži njegove osobne podatke dala privolu za njihovu obradu i korištenje za javnu objavu, a u svrhu zbog koje su zatraženi.

**Članak 12.**

Pojedinom korisniku može se odobriti više vrsta potpora u istoj kalendarskoj godini, ali samo po jedna u okviru jedne mjere.

**IV. ZAVRŠNE ODREDBE**

**Članak 13.**

Osobe koje su provodile aktivnosti iz Mjere 3. ovog programa u razdoblju od 1. siječnja do 31. prosinca 2017. godine, pravo na potporu mogu ostvariti po javnom pozivu koji će biti raspisan u 2018. godini.

**Članak 14.**

Ovaj Program objavit će se u „Službenom glasniku“ Općine Vladislavci, a stupa na snagu 01.siječnja 2018.

KLASA: 550-01/17-01/01

URBROJ: 2158/07-01-17-02

Vladislavci, 20. prosinca 2017.

Predsjednik

Općinskog vijeća

Krunoslav Morović, v.r.